יהודה בן חנין

רבי יהודה בן חנין (סביב ה'ש', 1540 - לפני ה'שע"ט, 1619) היה מקובל ופרשן מקראי שפעל במרוקו ובאלג'יריה במאה השש עשרה והשבע העשרה.

 קורותיו 
נולד לאביו ר' יעקב בחבל הסוס שבדרום מערב מרוקו. שם נמנה עם תלמידי הרב משה בן מימון אלבאז (המכונה: הרמב"ם אלבאז), שלימד קבלה בשיטה הקדמונית. יש המשעריםראו הקדמת המו"ל לספר מנחת יהודה עמ' 13-14. כי החבורה פעלה בכפר אקא שבאזור תרודאנת. בתקופה מאוחרת יותר, היגר לאלג'יר.ראו בהקדמת רבני ליוורנו לספר 'עץ חיים' כי הרב יהודה בן חנין היה מרבני אלג'יר. החוקרים משערים,ראו מבוא לספר מנחה חדשה עמוד י. כי בשנת ה'שנ"ה, בעקבות מגפה שפקדה את תושבי המקום, נאלץ רבי יהודה לנדוד למקום אחר, והגיע לאלג'יר. רבי יעקב איפרגאן שנמנה גם הוא על תלמידי הרמב"ם אלבאז, מזכירראו: ר"י איפרגאן, מנחה חדשה עמ' קסא, קסה ועוד. שהוא בן אחותו של רבי יהודה בן חנין. כמו כן הוא מרבה להביא ציטוטים מחיבוריו.ראו הקדמת המו"ל ל'מנחת יהודה' עמ' 13.

מעט ידוע מדעותיו ההלכתיות, אך בין השאר ידוע כי רבי יהודה בן חנין מיקל בדין רשות הרבים, וסובר שהתנאי של שישים ריבוא הוא הכרחי כדי לקבוע שרשות הרבים מן התורה.ראו 'אליבא דהלכתא' עט, גנזי הלכה ג. כמו כן במנין חוטי התכלת בציצית, דעתו כהרמב"ם, חוט אחד תכלת ושבעה חוטים לבן.ראו עץ חיים מצווה כו.

 חיבוריו 
'עץ חיים' - על רמ"ח מצוות עשה. יצא לאור בשנת ה'תקמ"ג בליוורנו, על ידי רבי אברהם טובייאנה. וכעת יצא לאור מחדש על ידי הרב חיים ערן אלפסי מצפת תשפ"ג עם השוואות לג' כתבי היד הגהות וביאורים והשלמות רבות.
'עץ הדעת' - על מצוות 'לא תעשה', נדפס בשנת תשפ"ג, על ידי הרב חיים ערן אלפסי.
'מנחת יהודה' - על התנ"ך, מתחלק לשני פירושים 'שמן' ו'קטורת', כאשר הראשון הוא על דרך הפשט והשני על דרך הסוד. עד כה יצאו לאור שני כרכים - אחד הכולל את פירושו ליהושע, שופטים ושמואל, והשני הכולל את פירושו למלכים (הראשון יצא בתשע"ז והשני בתשפ"ה, שניהם על ידי הרב שלמה מתתיהו לוונטהל). חלקים נוספים מצויים בכתבי יד.ביאורים על חלק מפרשת בראשית ראו אור בקובץ 'ישורון' כב, עמ' צג-קו.
ספר האור - על טעמי המקרא בדרך הסוד. עודנו בכתבי יד וטרם ראו אור.

 לקריאה נוספת 
משה חלמיש, 'פעמים' מס' 45, עמ' 85–110.
הרב שלמה מתתיהו לוונטהל, הקדמה לספר מנחת יהודה.

 הערות שוליים 

קטגוריה:רבנים מרוקאים
קטגוריה:מקובלים
קטגוריה:ראשוני האחרונים
קטגוריה:פרשני המקרא